ELECTROSUB 2025 – konferencia és kiállítás az Ipar 4.0 jegyében
2025-10-08 - 2025-10-09 | Lurdy Ház, Könyves Kálmán krt. 12-14., Budapest, 1097
Az október 8-9-én zajló ELECTROSUB Konferencia és Kiállítás az Ipar4.0-hoz köthető innovatív technológiák koncentrált szakmai és üzleti fóruma. Az idei program fókuszterületei:
IoT megoldások, mesh okosrendszer hálózatok, energiamenedzsment, zöld gazdaság, termelés ellenőrzés, méréstechnika, mesterséges intelligencia, robottechnika, digitalizáció, jelöléstechnika.

Napjainkban az iparban jelentős változások zajlanak. Az Ipar4.0 technológiák alkalmazása, a digitalizáció, a fejlődés kikerülhetetlen útja, a fenntarthatóság záloga. Az ELECTROSUB bemutatkozási lehetőséget, üzleti, szakmai fórumot kínál a cégeknek, amelyek a tematikájához köthető iparágak műszaki megoldásokon alapuló termékeinek és szolgáltatásainak előállításában érdekeltek, akár tervezőként, kutatóként, fejlesztőként, gyártóként, szolgáltatóként, oktatóként, kereskedőkén vagy bármi más módon.
Az ELECTROSUB két fő pillére, a konferencia és kiállítás, melyet idén egy személyes részvétel mellett zajló nemzetközi üzletember találkozó is erősít.
A konferencia előadásai a kiállításon bemutatott termékekhez, szolgáltatásokhoz kapcsolódó, innovatív megoldásokról szólnak.

Az Electrosub Konferencia és Kiállításon 35 kiállító várja az érdeklődőket széles termékkínálattal. A kiállításhoz kapcsolódó konferencián 2 nap alatt 20 előadás hangzik el neves külföldi és hazai előadóktól, a programot kerekasztal-beszélgetés zárja.
Díjmentes látogatói regisztráció

A design örök - kiállítás
2025-10-08 08:00 - 2025-10-19 18:00 (Europe/Budapest) | Pécsi Kereskedelmi Központ
Kerámia, porcelán és selyem alapanyagok felhasználásával készült kreatív tárgyak bemutatója.
Kiállítók:

Németh Panni Édenkert Ékszerei
Kerámia és porcelán ékszerek aranyozással és kézzel festett részletekkel, a természet és a játékosság ihletésében. A Fruit Ceramics Kidult és Inclusive kollekciói azoknak készülnek, akik hisznek abban, hogy az ékszer nemcsak szép, hanem mindenki számára elérhető. A dizájn nem kirekesztő.
Az Édenkert Ékszerei magastüzű kőagyagból és színes porcelánból készülnek, aranyozással és kézzel festett részletekkel, a természet, a játékosság és a szabadság jegyében.
A Fruit Ceramics két kollekcióval mutatkozik be: a Kidult azoknak szól, akik felnőttként is megőrzik gyermeki kíváncsiságukat, az Inclusive pedig azoknak, akiknek kicsit másra van szükségük – praktikus, könnyen viselhető darabokkal.
Minden ékszer egy apró történet, de mind ugyanazt az üzenetet hordozza: a dizájn nem kirekesztő.

További információ a szervezőről:

Melegh Andrea Silk Art by Andrea Melegh
A valódi selyem lágy, mégis erős anyag. Csodálatos, ahogy szétterül a selymen a festék, az irányított véletlenekben nagy lehetőségek rejlenek. Ennek a varázslatnak a megtapasztalására hív ez a néhány alkotóóra.
Melegh Andrea idén 10. alkalommal szervezte meg Horvátországban a nyári Selyemfestés Alkotótáborát. Ez a csöppnyi, autómentes sziget évről évre tartogat meglepetéseket és kísérletezésre inspiráló felfedezéseket nyújt. Amikor összeér a nap, a tenger és a hőség, akkor ideális körülmények alakulnak ki az alkotáshoz, szabadon szárnyal a fantázia. A művész idén azokat a selymeit mutatja be, amelyeket csak ott, abban a miliőben lehetett létrehozni. A helyi növények rávarázsolódtak a textilre és megismételhetetlen kreációk születtek.
A kiállítás megtekinthető a Pécs-Baranyai Kereskedelmi és Iparkamara épületében a DesignPécs ideje alatt 8.00-17.00.
További információ a szervezőről:

Várjuk a DesignPécs további eseményeire is!

Second Hand, First Choice - Kantár Vintage
2025-10-08 08:00 - 2025-10-19 18:00 | K20 Kirakat, Király utca 20., Pécs, 7621
A DesignPécs programsorozat keretében a Király utcai üzletben mutatják be a legújabb kollekciókat, valamint betekintést nyújtanak a működésük kulisszái mögé: a ruhák kiválasztásának, beszerzésének és árazásának szempontjai mellett szó lesz a bolt indulásának történetéről is.

A DesignPécs programsorozathoz kapcsolódva megnyitják Király utcai üzletünket az érdeklődők előtt. A látogatók nemcsak a legújabb őszi kollekciókat tekinthetik meg, hanem közelebbről is megismerhetik a Kantár működését. Bemutatják, honnan indult a bolt ötlete, hogyan zajlik a ruhák kiválasztása és beszerzése, milyen szempontok alapján áraznak, és hogyan próbálják tudatosabb vásárlásra ösztönözni a fiatalokat. Céljuk, hogy megmutassák: a second hand kultúra lehet igényes, átgondolt és közösségépítő erejű is.
A Kantár Vintage egy pécsi second hand bolt, amely válogatott, jó minőségű használt ruhákkal és kiegészítőkkel kínál alternatívát a fast fashion és a hagyományos turkálók világával szemben. Céljuk, hogy a vintage vásárlás igényes, stílusos és személyes élmény legyen – egy olyan helyet hozzanak létre, ahol a környezettudatosság, az egyediség és a közösség találkozik. Kínálatuk friss, trendérzékeny, a bolt pedig átlátható térként működik. A Kantár elsősorban pécsi egyetemistákra és a város kreatív közegére épít, de mindenkit vár, aki hisz abban, hogy az öltözködés önkifejezés, és a vásárlás lehet élmény is.
Program helyszíne: 7621, Pécs, Király utca 20.
Megtekinthető: minden nap, a bolt nyitvatartási idejében.
Hétfő: zárva
Kedd-péntek: 12:00 – 18:00
Szombat: 10:00 – 20:00
Vasárnap: 10:00 – 18:00
További információ a szervezőről:

Várjuk a DesignPécs további eseményeire is!

Szááárnyakat ad - A Red Bull animáció pécsi története - kiállítás
2025-10-08 08:00 - 2025-10-19 19:00 | I Love Pécs Café, Széchenyi tér 1., Pécs, Magyarország
Egy finom vonal, ami inspirálja a világot – a Red Bull rajzfilmek története.

A magyarországi Kastner Kartoon (korábban korábban Funny Film, Pannónia Pécs) a világ azon kevés rajzfilmstúdióinak egyike, ahol a mai napig hagyományos technikával, papír alapon kézzel készülnek az animációs filmek. Az idő próbáját bőven kiálló kampánygondolatra eddig több, mint 140 film született, melyek jelenleg mintegy 170 országban futnak, így a “A Red Bull szááárnyakat ad!” joggal nevezhető a kevés valódi globális reklámkampányok egyikének.
Helyszín: I Love Pécs Café (Pécs, Széchenyi tér 1.)
Dátum: 2025.10.08-19.
Program látogatási ideje: a kávézó nyitvatartási idejében (Hétfő – Péntek: 08:00 – 19:00, Szombat – Vasárnap: 09:00-19:00)
A látogatás ingyenes.
További információ a szervezőről:

Várjuk a DesignPécs további eseményeire is!

Kreatív Európa – nemzetközi források a kulturális és kreatív szektor vállalkozóinak
2025-10-08 13:00 - 15:00 | Pécsi Kereskedelmi Központ
A DesignPécs rendezvénysorozat keretében a Kreatív Európa Iroda, a Pécs-Baranyai Kereskedelmi és Iparkamara (PBKIK) és a Europe Direct Baranya tájékoztató központ közös eseményt szervez, amelyen a kulturális és kreatív szektorban működő vállalkozók, szervezetek, szakemberek és művészek hasznos, gyakorlati információkhoz juthatnak az Európai Unió egyik legjelentősebb támogatási programjáról.
A PBKIK működteti a Enterprise Europe Network (EEN) nemzetközi vállalkozásfejlesztési irodát is, amely több mint 50 országban működő hálózatként támogatja a kreatívipari vállalkozásokat. Ezen belül a Dél-dunántúli EEN iroda aktív tagja a kreatívipari szektorcsoportnak, amely kifejezetten a kulturális és kreatív szektor nemzetközi kapcsolódásait segíti. Ez a háttér lehetővé teszi, hogy az EEN és a Kreatív Európa Iroda együttműködése valóban célzott és hatékony segítséget nyújtson a szektor szereplőinek – akár a pályázati lehetőségek, akár a nemzetközi partnerkeresés terén.
Az esemény célja, hogy közelebb hozza a Kreatív Európa programot azokhoz a szereplőkhöz is, akik eddig még nem éltek a lehetőséggel – különösen a divat, design, média, építészet, színház, film vagy más kreatív területeken dolgozókhoz. A program azonban nyitott bármely kulturális és kreatív szektorban tevékenykedő szereplő számára: nonprofit intézmények, forprofit cégek, önkormányzatok, alapítványok, egyesületek, felsőoktatási intézmények és egyéni vállalkozók, művészek, szakértők egyaránt pályázhatnak.
Az előadást Mondik Gábor, a Kreatív Európa Iroda Kultúra ágának vezetője tartja, és bemutatja:

milyen lehetőségeket kínál a program,
hogyan zajlik a pályázás folyamata,
és milyen típusú nemzetközi együttműködéseket támogat az Európai Bizottság – például új közönségek elérése, közös projektfejlesztés vagy a nemzetközi láthatóság növelése.

A program végén személyes tanácsadásra is lehetőség nyílik, amely során az előadó a regisztráció során előzetesen feltett, valamint a helyszínen érkező kérdésekre is válaszol.

Tudta, hogy a Kreatív Európa forrásainak 99%-a jogi személyeknek szól, így egyéni vállalkozók is pályázhatnak?
2021 óta már egyéni kulturális szakemberek és művészek is jogosultak bizonyos pályázatokra.
A divat és design területe alulreprezentált, így akár nagyobb eséllyel juthatnak forráshoz ezen a területen.

🗓 Időpont: 2025. október 8. (szerda) 13.00–15.00
📍 Helyszín: Pécsi Kereskedelmi Központ – Zsolnay terem (7625 Pécs, Majorossy I. u. 36)
🎟 Részvétel: díjmentes, de regisztrációhoz kötött.
Ingyenes előadás és tanácsadás a DesignPécs keretében.

Kreatív Európa jelentkezési lap

Kreatív Európa - jelentkezési lap
Kreatív Európa – nemzetközi források a kulturális és kreatív szektor vállalkozóinak
Ingyenes előadás és tanácsadás a Design Pécs keretében
🗓 Időpont: 2025. október 8. (szerda) 13.00–15.00
📍 Helyszín: Pécsi Kereskedelmi Központ – Kis-Zsolnay terem (7625 Pécs, Majorossy I. u. 36)

Résztvevő neve
*

e-mail cím
*

telefonszám

Résztvevő
*

Cég

Magánszemély

Cégnév
*

Adószám
*

A kreatív iparon belül milyen terület érdekli?

Kérdés az előadóhoz:

Adatvédelmi tájékoztató
*

Hozzájárulok.

A Rendezvény teljes időtartama alatt a Szervező által megbízott fotós és videós által fotó-, videó- és hangfelvétel készül. Résztvevő a Rendezvényen történő Regisztrációval és a Rendezvényen történő részvételével hozzájárulását adja ahhoz, hogy a Rendezvényen róla fotó, kép- és hangfelvétel készüljön, melynek a Szervező vagy annak jogos felhasználója által történő korlátlan felhasználásához szintén hozzájárulását adja azzal, hogy a fotó, a kép- és hangfelvétellel és annak korlátlan felhasználásával kapcsolatban semmilyen jogcímen követelése nincs. Amennyiben a Résztvevőnek ez ellen kifogása van, a Rendezvény vége előtt azt a Szervezőnek haladéktalanul jelzi.

Beküldés

További információ a szervezőről:

Várjuk a DesignPécs további eseményeire is!

Szááárnyakat ad - A Red Bull animáció pécsi története - kiállítás megnyitó
2025-10-08 17:00 - 18:00 | I Love Pécs Café, Széchenyi tér 1., Pécs, Magyarország
Egy finom vonal, ami inspirálja a világot – a Red Bull rajzfilmek története

A magyarországi Kastner Kartoon (korábban korábban Funny Film, Pannónia Pécs) a világ azon kevés rajzfilmstúdióinak egyike, ahol a mai napig hagyományos technikával, papír alapon kézzel készülnek az animációs filmek. Az idő próbáját bőven kiálló kampánygondolatra eddig több mint 140 film született, melyek jelenleg mintegy 170 országban futnak, így a “A Red Bull szááárnyakat ad!” joggal nevezhető a kevés valódi globális reklámkampányok egyikének.
Helyszín: I Love Pécs Café (Pécs, Széchenyi tér 1.)
A látogatás ingyenes.
További információ a szervezőről:

Várjuk a DesignPécs további eseményeire is!

Örök darabok a fenntartható jövőért – minőség, ami generációkon átível, körforgásos jövőkép a divatban
2025-10-09 13:00 - 15:00
A Pécs-Baranyai Kereskedelmi és Iparkamara Fenntarthatósági Klub következő eseménye a DesignPécs keretében egy műhelylátogatás a Karma Gloves-ba.

A rendezvény nyitott, nem csak a Fenntarthatósági Klub tagjai vehetnek rajta részt.
Az eseményen bemutatásra kerül a cég fenntartható tevékenységének több aspektusa, amely példaértékűen működik.
https://www.karmagloves.com/blog
Szervező: Pécs-Baranyai Kereskedelmi és Iparkamara
Helyszín: Manual Divat Kft. Pécs, 7622 Siklósi út 22/2
A Pécs-Baranyai Kereskedelmi és Iparkamara tagjainak a lehető legjobb szolgáltatásokat és szakmai tanácsokat nyújtja, Baranya megye üzleti életének hangadója. Vezető szerepet játszik térségünkben egy olyan üzleti, gazdasági környezet létrehozásában, amelyben tagjai prosperálnak és hatékonyan versenyezhetnek belföldön és a világpiacon.

A rendezvényen való részvétel díjmentes, de regisztrációhoz kötött. Maximum 10 fő részvételére van lehetőség.

Regisztráció - Karma

Jelentkező adatai

Jelentkező:

Magánszemély

Cég

Jelentkező személy neve

E-mail cím
*

Cégnév
*

Adószám
*

plus1

Újabb résztvevő hozzáadása

minus1

Résztvevő eltávolítása

Beküldés

További információ a szervezőről:

Várjuk a DesignPécs további eseményeire is!

Könyvtártúra - tömörraktár és a kötészeti műhely megtekintése
2025-10-09 15:00 - 16:00 | Dél-Dunántúli Regionális Könyvtár és Tudásközpont, Universitas u. 2/A,, Pécs, Magyarország
Túránkon olyan helyekre kalauzoljuk az olvasót, amelyet tényleg kevesen láttak eddig az épület elmúlt másfél évtizedében.

A Tudásközpont tömörraktárában sok ezer könyv és dokumentum van, amelyek a szabadpolcokon nem férnek el, így ha olvasói kérés van, innen kérik fel ezeket a könyvtárosok. A hely két emelettel a földszint alatt található. A Csorba Győző Könyvár kötészeti műhelyében megmutatjuk miként dolgozik egy könyvkötő, milyen munkái és feladatai lehetnek a mindennapokban. A túrán természetesen a Csorba Győző Könyvtár további szolgáltatásairól is szó esik majd.
A DesignPécs keretében megrendezett Pécsi Kreatív Ipari Backstage Túrák során a látogatók személyes, vezetett programokon keresztül nyerhetnek betekintést a helyi kreatív vállalkozások kulisszái mögé, megismerve a gyártási és alkotói folyamatokat.
Cím: Tudásközpont, Pécs, Universitas u. 2A
Időpont: 2025.10.09.
Időtartam: 1 óra
A részvétel ingyenes, de előzetes regisztrációhoz kötött.
Regisztráció: https://forms.gle/VFkSPnsQ7MPVBTUE6
Várjuk a DesignPécs további eseményeire is!

További információ a szervezőről:

Pécsi Kreatív Ipari Backstage Túrák
2025-10-09 15:00 - 2025-10-18 18:00
A DesignPécs keretében megrendezett Pécsi Kreatív Ipari Backstage Túrák során a látogatók személyes, vezetett programokon keresztül nyerhetnek betekintést a helyi kreatív vállalkozások kulisszái mögé, megismerve a gyártási és alkotói folyamatokat.

A DesignPécs célja a pécsi kreatív ipar sokszínűségének és értékeinek bemutatása. Ennek részeként idén is megrendezésre kerül a Pécsi Kreatív Ipari Backstage Túrák rendezvénysorozat, amely során a látogatók kis létszámú, vezetett túrák keretében betekinthetnek a helyi alkotók és cégek világába. A résztvevők közvetlenül a vállalkozók vezetésével ismerhetik meg a gyártás, tervezés és kreatív munka kulisszatitkait. A túrák célja a közönség és a pécsi kreatív szféra összekapcsolása személyes, inspiráló élményeken keresztül.
A sorozatban 8 túrára kerül sor a különböző kreatív területek képviselőivel:
📅 2025. október 09. (csütörtök) 15:00
📚 Csorba Győző Könyvtár
📍 Tudásközpont – Pécs, Universitas u. 2A.
⏳ 60 perc
🔗 Regisztráció: https://forms.gle/VFkSPnsQ7MPVBTUE6
📅 2025. október 10. (péntek) 13:00, 14:00, 15:00, 16:00, 17:00, 18:00
🏛️ Városháza Torony Kiállítás
📍 Városháza porta – 7621 Pécs, Széchenyi tér 1.
⏳ 30 perc
🔗 Regisztráció: https://pecs.hu/varoshaza-torony-kiallitas/
📅 2025. október 14. (kedd) 14:00
🎹 Pécsi Orgonaépítő Manufaktúra
📍 7630 Pécs, Iparsziget u. 3.
⏳ 60 perc
🔗 Regisztráció: https://forms.gle/kX3KVm7P3My1UwTk7
📅 2025. október 14. (kedd), 15. (szerda), 16. (csütörtök) 10:00
🎬 Kastner Kartoon – Pécsi Rajzfilmstúdió-látogatás
📍 7625 Pécs, Vince u. 9/2.
⏳ 90 perc
🔗 Regisztráció: https://forms.gle/Yvhb9HHrKY1ZGnxk9
📅 2025. október 15. (szerda) 10:00
🎶 A Kodály Központ Kulisszatitkai
📍 7622 Pécs, Breuer Marcell sétány 4. – Kodály Központ előtér, Infopult
⏳ 60–90 perc
✉️ Regisztráció: regisztracio@zsn.hu
📅 2025. október 16. (csütörtök) 10:00
⚙️ Körber Hungária Gépgyártó
📍 Körber Hungária Pécs – Északmegyer dűlő, 3. porta
⏳ 120 perc
🔗 Regisztráció: https://forms.gle/KpBD8GDUKhsnihkf9
📅 2025. október 18. (szombat) 10:00
🍺 Pécsi Sörfőzde
📍 Pécs, Tavasz utca 13.
⏳ 120 perc
🔗 Regisztráció: https://forms.gle/aBatEFPUPYvdu9sj7
📅 2025. október 18. (szombat) 14:00
🎨 Zsolnay Negyed – Szecessziós időutazás
📍 Zsolnay Kulturális Negyed (Indulás: Infopont & Shop – Boltok utcája)
⏳ 90 perc
✉️ Regisztráció: regisztracio@zsn.hu
📅 2025. október 18. (szombat) 17:00
🖨️ Drukker Közösségi Nyomdaműhely
📍 Drukker Nyomda – 7621 Pécs, Káptalan utca 4. (Kőkert)
⏳ 30–60 perc
🔗 Regisztráció: https://forms.gle/E8iKdE9xNDqwVbos6
Ne hagyja ki ezt az egyedülálló lehetőséget, hogy testközelből fedezze fel Pécs kreatív iparának titkait!
Pécs Megyei Jogú Város Városmarketing Osztálya célul tűzte ki egy hiteles, értékalapú településmárka és -pozíció létrehozását, amely Pécs karakterét és vonzerejét hitelesen közvetíti. Tartalmi és vizuális eszközökkel olyan városképet épít, amely érzelmi kötődést alakít ki a város és annak lakói, látogatói között. Fontos számára, hogy Pécs múltját és hagyományait kortárs szemlélettel ötvözze, így alakítva ki egy pezsgő, élhető városi környezetet. Tevékenységében hangsúlyos szerepet kap a város kulturális öröksége, az egyetem jelenléte, valamint a természet közelsége, amelyek együtt egy minőségi, vonzó életérzést közvetítenek.
További információ:
www.pecs.hu
varosmarketing@ph.pecs.hu
A részvétel ingyenes, de előzetes regisztrációhoz kötött.
Várjuk a DesignPécs további eseményeire is!

További információ a szervezőről:

Fashion System Game - Workshop
2025-10-10 12:00 - 13:30 | Pécsi Kereskedelmi Központ
A Fashion System Game egy interaktív, kártyaalapú oktatási eszköz és workshop, melynek célja, hogy segítse a résztvevőket a fenntarthatóbb divatrendszer komplex összefüggéseinek vizualizálásában és értelmezésében. A közösen felépített gondolattérkép a textil- és divatipar kulcsfogalmaira épül, átfogva a fogyasztói pszichológia, a társadalmi hatások, a szabályozási és ipari folyamatok, valamint a rendszerszemlélet határterületeit.

A workshop üzenete
Minden nap azzal, ahogyan felöltözünk, egy könnyen manipulálható kommunikációs eszközt használunk. Öltözékünkkel pár másodperc alatt kialakíthatjuk azt az első és nagyon komplex benyomást, mellyel kifejezzük attitődünket, szexualitásunkat, értékrendszerünket, vagy akár politikai nézetünkről, kultúránkról, szocio-ökonómiai státuszunkról is képet adhatunk. Az öltözködés mindannyiunk számára fontos, mivel általa fejezzük ki a személyiségüket a társadalom felé. Az állandóan változó divat azonban könnyen túlfogyasztáshoz vezet. Napjainkra a textil- és divatipar az egyik legkörnyezetszennyezőbb globális ágazattá vált, emellett a hosszú és átláthatatlan ellátási lánctól nem idegen a gyermek-, és kényszermunka sem. Éppen ezért nagyon fontos, hogy a gazdasági, környezeti, kulturális és társadalmi aspektus mellett az egyén, azaz a fogyasztó szintjén is megvizsgáljuk a divatipar mindennapjainkra gyakorolt befolyását.
A Fashion System Game egy kreatív stúdió, ahol oktatási eszközök, interaktív játékok és közös gondolkodás révén segítünk megérteni a divatipar összefüggéseit. Programjaink a fenntarthatóság és a kritikai designgondolkodás metszéspontjában születnek. A Fashion System Game kártyajáték két szakember – Dr. Papp Anett és Szilágyi-Csüllög Mónika közös kezdeményezéséből született. A fejlesztést évek óta tartó oktatási és kutatási gyakorlat, valamint különböző fenntarthatósági fókuszú, interdiszciplináris műhelyek tapasztalatai alapozták meg.
Papp Anett DLA textilművész, struktúratervező, biodesigner és oktató, aki növényi alapú textilekkel és élő rendszerekkel dolgozik. Munkáiban az anyag élő és folyamattá válik, a tervezés együttműködéssé alakul. Installációi és kutatásai nemzetközi kiállításokon és konferenciákon szerepelnek, miközben az alkotás-alapú tanulás ökológiai szemléletét építi.
Szilágyi-Csüllög Mónika magyar és francia egyetemeken tanult menedzsmentet és üzleti ismereteket, majd szakmai karrierjét márkamenedzserként (ELLE, Marie Claire, Interieur, Nők Lapja Évszakok magazinok) kezdete vezető nemzetközi médiakiadóknál. Több év divatmenedzsment oktatás után kidolgozta a „Luxus- és divatmenedzsment” posztgraduális program tantervét, amit 2020-ban újraakkreditál „Fenntartható divatmárka-menedzsment” néven a Budapesti Metropolitan Egyetemen. Jelenleg az Eötvös Loránd Tudományegyetemen tanársegéd és doktorjelölt, kutatásnak középpontjában a fogyasztói pszichológia és a fenntartható divat áll.
A részvétel ingyenes, de előzetes regisztrációhoz kötött: monika.csullog@divatmenedzsment.com
További információ a szervezőről:

Várjuk a DesignPécs további eseményeire is!

Városháza Torony Kiállítás
2025-10-10 13:00 - 13:30, 2025-10-10 14:00 - 14:30, 2025-10-10 15:00 - 15:30, 2025-10-10 16:00 - 16:30, 2025-10-10 17:00 - 17:30, 2025-10-10 18:00 - 18:30
Ezen az exkluzív torony-kiállításon ismerhetik meg az idén 118 éves pécsi városháza történelmét.

Rendkívüli, 2+1 szintes kiállítás a pécsi városháza tornyában található Széchenyi tér 1. szám alatt. A kiállítás mélységében foglalkozik az elmúlt több mint háromszáz évben épült városházákkal és azok legendás tornyának céljával, jelentőségével, harangjátékával (2. szint). A toronyban az 1. szinten található nagyméretű panorámafotó segítségével a torony teraszáról látható jelenlegi és múltbéli belvárosi épületek ismerhetők meg. A tárlatot egy csodálatos pécsi panoráma koronázza meg, amit a résztvevők az utcafronthoz képest 223 lépcsőfok magasságából, a torony legfelsőbb szintjének erkélyéről élvezhetnek.
Az érdeklődők előre meghirdetett városi eseményeken, valamint egyéni regisztrációt követően tekinthetik meg ingyenesen az épület és a torony történelmét bemutató tárlatot, amit lebilincselő pécsi panoráma koronáz meg a legmagasabb szint erkélyéről.
Pécs Megyei Jogú Város Városmarketing Osztálya célul tűzte ki egy hiteles, értékalapú településmárka és -pozíció létrehozását, amely Pécs karakterét és vonzerejét hitelesen közvetíti. Tartalmi és vizuális eszközökkel olyan városképet épít, amely érzelmi kötődést alakít ki a város és annak lakói, látogatói között. Fontos számára, hogy Pécs múltját és hagyományait kortárs szemlélettel ötvözze, így alakítva ki egy pezsgő, élhető városi környezetet. Tevékenységében hangsúlyos szerepet kap a város kulturális öröksége, az egyetem jelenléte, valamint a természet közelsége, amelyek együtt egy minőségi, vonzó életérzést közvetítenek.
Ne hagyja ki ezt az egyedülálló lehetőséget, hogy testközelből fedezze fel Pécs kreatív iparának titkait!
Időpont: 2025. október 10. (péntek) 13:00, 14:00, 15:00, 16:00, 17:00, 18:00
Időtartam: 30 perc
A részvétel ingyenes, de előzetes regisztrációhoz kötött.
Regisztráció: https://pecs.hu/varoshaza-torony-kiallitas/
További információ a szervezőről:

Várjuk a DesignPécs további eseményeire is!

Hibrid textíliák workshopja - Szitakötő kreatívsuli
2025-10-10 15:00 - 18:00 | 7634 Pécs, Ürögi fasor 2/a., Ürögi fasor 2/a., Pécs, 7634
Szálak, formák, határok – ünnepi varrós workshopok a 15 éves Szitakötő kreatívsuliban. Hibrid textíliák workshopja – Kísérletezzünk különböző anyagokkal, mint a természetes textíliák és újrahasznosított anyagok!

A résztvevők tervezhetnek, készíthetnek egyedi, hibrid anyagokat, például textil- és műanyagalapú kompozitokat, vagy más, szokatlan kombinációkat.
A Szitakötő kreatívsuli 2010-ben indult útjára, hogy kezdő varrótanfolyam, haladóknak szánt tematikus varró workshopok, táborok szervezésével visszahozza az érdeklődők életébe a gépi varrás élményét. A töretlen sikerre való tekintettel azóta is folyamatosan szerveznek programokat. 2019 óta folyamatosan vesznek részt a DesignPécsen.
A program ingyenes, de regisztrációhoz kötött: szitakotosuli@gmail.com
Minimum 5 fő jelentkezése esetén kerül megrendezésre a workshop.
További információ a szervezőről:

Várjuk a DesignPécs további eseményeire is!

Felkészültél a véletlenre? - selyemfestés workshop
2025-10-11 14:00 - 16:00 | Pécsi Kereskedelmi Központ
A valódi selyem lágy, mégis erős anyag. Csodálatos, ahogy szétterül a selymen a festék, az irányított véletlenekben nagy lehetőségek rejlenek. Ennek a varázslatnak a megtapasztalására hív ez a néhány alkotóóra.

A valódi selyem lágy, mégis erős anyag. Csodálatos, ahogy szétterül a selymen a festék, az irányított véletlenekben nagy lehetőségek rejlenek. Ennek a varázslatnak a megtapasztalására hív ez a néhány alkotóóra.
Melegh Andrea idén 10. alkalommal szervezte meg Horvátországban a nyári Selyemfestés Alkotótáborát. Ez a csöppnyi, autómentes sziget évről évre tartogat meglepetéseket és kísérletezésre inspiráló felfedezéseket nyújt. Amikor összeér a nap, a tenger és a hőség, akkor ideális körülmények alakulnak ki az alkotáshoz, szabadon szárnyal a fantázia. A művész idén azokat a selymeit mutatja be, amelyeket csak ott, abban a miliőben lehetett létrehozni. A helyi növények rávarázsolódtak a textilre és megismételhetetlen kreációk születtek.
Facebook: Selyemfestő Kert; Silk Art by Andrea Melegh
Instagram: https://www.instagram.com/andreamelegh/
Időpont: 2025. október 11. 14.00-16.00
Helyszín: Pécsi Kereskedelmi Központ (7625 Pécs, Majorossy I. u. 36.)
Jelentkezés: selyemfesto.pecs@gmail.com

Maximális létszám: 10 fő
További információ a szervezőről:

Várjuk a DesignPécs további eseményeire is!

Kaleidoszkóp - a szemnek és a léleknek
2025-10-11 14:00 - 17:00
Az interaktív kaleidoszkóp kiállítás során a fény és a színek találkozásából születő végtelen minták tárulnak fel. Minden mozdulat új látványt hoz létre, a helyszínen pedig személyesen ismerkedhetnek meg az alkotások születésével, az üveg titkaival.
Az interaktív kaleidoszkóp-kiállítás a fény és az színek találkozásának különleges, szinte meditatív élményét kínálja. A kézzel készült ólomüveg kaleidoszkópokba betekintve a látogatók végtelenül változó mintákat fedezhetnek fel, ahol minden mozdulat és szögváltás új, megismételhetetlen kompozíciót hoz létre. A lassan kibomló fényjáték megnyugtatja a szemet és elcsendesíti a gondolatokat, így a felfedezés élménye egyben belső utazássá is válik. Az alkotók a helyszínen személyesen mesélnek az üveg formálásának titkairól, az alkotások történetéről. Így a kiállítás nemcsak vizuális élményt nyújt, hanem a jelen pillanatban való elmélyülés megtapasztalására is hív.
A Glassperience az üvegben rejlő lehetőségeket kutatja, és minden alkotásban a fény és a színek játékát ragadja meg. Munkáikban a hagyományos üvegmegmunkálási technikák ötvöződnek a modern formavilággal és fényjátékkal. Minden alkotásuk egyedi tervezésű, kézzel készült, legyen szó szoborról, lámpáról, mozaikról vagy kaleidoszkópról. Céljuk, hogy az üveget új szemszögből mutassák meg – az anyagot, mely a fénytől kel életre. Munkáikat a kifinomult részletek iránti szenvedély, az anyag tisztelete és a kísérletező kedv határozza meg, így minden darab önálló történetet mesél el a fényről és a színekről.
Program látogatási ideje: 2025. október 11. szombat, 14:00-17:00. Ebben az időpontban folyamatosan várják az érdeklődőket.
Helyszín: Pécsi Kereskedelmi Központ (7625 Pécs, Majorossy I. u. 36.)
A programon a részvétel ingyenes de regisztrációhoz kötött.
Az esemény jellege miatt részt venni csak 12 éves kor felett lehetséges.

Regisztráció - Kaleidoszkóp – a szemnek és a léleknek

Jelentkező adatai

Jelentkező személy neve

Email címe
*

plus1

Újabb résztvevő hozzáadása

minus1

Résztvevő eltávolítása

Beküldés

További információ a szervezőről:

Várjuk a DesignPécs további eseményeire is!

Ezer év divatja - Stílus és történelem - Divat-időutazás az ókortól a 21. századig
2025-10-11 15:00 - 18:00
Ha a divat ütőerére tesszük az ujjunkat, a történelem szívverését érezzük. Ruhákon, színeken és formákon át sejlik fel, hogyan éltek, mit gondoltak, mire vágytak a múlt korainak emberei. Most ennek a lüktetésnek indulunk a nyomába.

Kortörténeti divatbemutató a város szívében, egy több mint 400 éves hangulatos belső udvarban. A divabemutató „A Hely szelleme – Genius Loci” kiállításának időkeretét öleli át – így a kifutón a történelem legnagyobb divatfordulói elevenednek meg.
Élő szoborpark, történelmi ruhák – és ami mögötte van – testközelből. Beléphetsz a múlt kulisszái mögé, ahol nemcsak néző, hanem felfedező is lehetsz: megérintheted a korok szellemét, közelről láthatod a részleteket, és átélheted, hogyan változott a viselet az ókortól egészen a 21. századig.
A különleges ruhák és jelenetek mögött ott rejlik a mindennapok története: milyen anyagokból dolgoztak, hogyan tükröződtek vissza a társadalmi hierarchiák, vagy épp a technológiai és művészeti újítások. A látogatók nemcsak szemlélői, hanem részesei is lehetnek ennek az időutazásnak.
A korok hangulatát a Janus Pannonius Múzeum kincsként őrzött viseletmásolatai, a Diáktárlatvezető Program résztvevői, valamint a Pécsi Nemzeti Színház színészei és kosztümjei keltik életre.
Divatszakértő és szakmai házigazda: Istvánfi Fruzsina, a Pécsi Nemzeti Színház jelmeztervezője
Program:
Élő szoborpark – történelmi ruhák testközelből – 15:00–16:00
Nyakkendőkötő workshop – próbáld ki Te magad is!
Barangolás régi divatlapok lapjai között – lapozz bele a múltba!
Kortörténeti divatbemutató – 16:00–17:00
Részvételi díj:
teljes árú 4000 Ft
kedvezményes: 2000 Ft (18 éves kor alatt illetve 18 éves és 26 éves kor között érvényes diákigazolvány bemutatásával)
A program jegyével Hely szelleme – Genius Loci kiállítás és az időszaki kiállítás is megtekinthető)
Időpont: 2025. október 11., 15:00–18:00
Helyszín: Janus Pannonius Múzeum, 7621 Pécs, Széchenyi tér 12.
Jegyvásárlás ezen a linken érhető el.
Részvételi díj:
teljes árú 4000 Ft
kedvezményes: 2000 Ft (18 éves kor alatt illetve 18 éves és 26 éves kor között érvényes diákigazolvány bemutatásával)
A program jegyével Hely szelleme – Genius Loci kiállítás és az időszaki kiállítás is megtekinthető)
Szervező és házigazda: Janus Pannonius Múzeum
További információ a szervezőről:

Várjuk a DesignPécs további eseményeire is!

“Virágzik bennem “ - Karácsony Andrea X Végh Edit - Divat és Design Est
2025-10-11 18:30 - 22:00 | Nádor Galéria, Széchenyi tér.15., Pécs, 7621
Egy este, ahol a természet lüktetése és a design finomsága találkozik. A DesignPécs keretében megvalósuló különleges divatestünkön a női lélek rétegeit, mozgását és virágzását ünnepeljük – elegáns, mégis érzékeny formában.

Program
18:30 – Érkezés, pezsgős köszöntő az egykori Nádor Szálló hangulatos földszintjén
19:00 – Ünnepélyes megnyitó, köszöntőbeszéd és a résztvevő márkák bemutatkozása
Divatbemutató blokkok:
🌅 1. szakasz – Hajnal – Boho Wedding 2026 Kollekció & Morning Bloom táska kollekció
Minden új nap egy halk sóhajjal kezdődik – amikor a természet még álmodik, és a fény lassan a formákra ébred.
🌞 2. szakasz – Napfény és élettel teli dél – Celestial Sun 2026 kollekció & Daystar táskakollekció
A fény magabiztosan tör elő, a színek kinyílnak, és minden mozdulat az élet ünneplésévé válik.
🌇 3. szakasz – az est varázsa, az átalakulás ereje – Elixír 2026 alkalmi ruha kollekció & Essence táskakollekció
A természet visszahúzódik, a fény utolsó sugarai átölelik a világot – a természet és a női lélek is megpihen, teljessé válik.
A csendben ott remeg az átalakulás ereje.
🎤 Zenei élmény: Tatai Kata, Kusnyér Anna előadóművészek előadása
🃏 Showtime: Meglepetés vendég fellépése
🍴 Gasztroélmény: Fenséges és izgalmas ízek – válogatott falatok az este során
🎁 Ajándék & tombola: Az első 50 regisztráló vendéget ajándék goodie bag várja különleges kedvezményekkel.
A program végén designer meglepetésekkel teli tombolasorsolás is lesz, értékes nyereményekkel!

💫 Légy részese ennek a különleges estének, ahol a természet ritmusa, a női lélek és a design harmóniája találkozik.
Engedd, hogy benned is virágozzon valami – inspiráció, elegancia, átváltozás.
Találkozzunk október 11-én a Nádor Galériában!

🗓 2025. október 11. szombat

📍 Nádor Galéria – Pécs
🎟 Érkezés: 18:30 | Megnyitó: 19:00
👗 Dress code: Soft Elegance – Natural Tones – Kérjük, öltözz természetes tónusokba (fehér, bézs, ekrü, homokszín), hogy az est vizuális harmóniája teljessé váljon.

Végh Edit két évvel ezelőtt álmodott egy nagyot és elindult a saját útján. – Megszületett designer márkája, ahol minden egyes bőrtáska egy történetet mesél el – a nőiességről, az egyediségről és az időtálló minőségről. Kifinomult ízléssel, kreativitással és gondos tervezéssel alkot meg stílusos darabokat, amely nem csupán kiegészítők, hanem értékek és érzések hordozói is. A kolibri, mint a márka jelképe, az öröm, a szabadság, és az élet esszenciáját szimbolizálja – ezt az érzést szeretné viselőinek is átadni. Táskái a letisztultságot és a funkcionalitást ötvözik a nőiességgel és az egyediséggel. Kézzel készült darabjai jól variálhatóak, így minden kollekció különleges kiegészítője lehet a modern nő ruhatárának. A márka előnyben részesíti a fenntartható megoldásokat – a Pécsett készülő termékek egy több, mint 30 éves szakmai tapasztalattal rendelkező helyi manufaktúrában születnek. Az indulás óta kollekcióival számos pécsi és budapesti divatbemutatón szerepelt,
Weboldal elérhetősége: https://editvegh.com/
Facebook: https://www.facebook.com/editveghbag/
Instagram: https://www.instagram.com/editveghbag/
TikTok: https://www.tiktok.com/@editveghbag
További információ a szervezőről:

**Karácsony Andrea**Designer
„A nőiességet megélni és virágba borítani” – ez a hitvallás hatja át Karácsony Andrea minden alkotását. Fő profilját az egyedi tervezésű menyasszonyi ruhák és estélyik jelentik, amelyeket saját, könnyen felismerhető stílusjegyei alapján álmod meg és kelt életre. Munkáit a kifinomult, nőies formák, a harmonikus színvilág, valamint a kézi díszítések és aprólékos applikációk jellemzik.
Ruhái couture minőségben, mérték után készülnek, de pécsi szalonjában a kollekció darabjai közül is válogathatnak a menyasszonyok és alkalmi öltözéket kereső vendégek. Kreációi a világ számos nagyvárosában – Milánóban, Londonban, Párizsban – tették még emlékezetesebbé a Nagy Napot. Tervezőként fontos számára a helyi értékek megőrzése és újragondolása: a Zsolnay kollekcióban például kézzel festett, eredeti motívumokkal és Zsolnay ékszerekkel tette különlegessé a ruhákat. Menyecske kollekcióinál gyakran merít a magyar népművészetből, hiszen vallja: kulturális örökségünket generációról generációra kell továbbadni. Nála a népi motívumok és a modern szabásvonalak találkozásában a szív és a lélek fonódik össze.
Az idei **„Virágzik bennem” Divat és Design Est** különleges inspirációja a természet ébredése és a női lélek virágzása volt. A kollekcióban a tavaszi hajnal frissessége, a nyíló virágok színei és a természet lüktetése jelenik meg – mindez a nőiesség kiteljesedésének és belső erejének ünnepeként ölt testet a kifutón.
https://karacsonyandrea.hu/
https://www.facebook.com/KaracsonyAndreaCouture
További információ a szervezőről:

Regisztráció - “Virágzik bennem “ – Karácsony Andrea X Végh Edit – Divat és Design Est

Jelentkező adatai

Jelentkező személy neve

Email címe
*

plus1

Újabb résztvevő hozzáadása

minus1

Résztvevő eltávolítása

Beküldés

Várjuk a DesignPécs további eseményeire is!

A Síkból a Térbe – kreatív családi workshop
2025-10-12 14:00 - 18:00
Varázsolj papír ruhákat egy izgalmas történelmi környezetben! Hozd el a kedvenc babádat/plüssödet/figurádat a múzeumba, és készíts neki saját öltözéket papírból – mi mindenben segítünk. Szabásmintát tervezhetsz, anyagot festhetsz, kiszabhatsz és illeszthetsz, végül pedig ráadhatod a kész papír ruhát a babára.

A munkát egy tapasztalt ruhatervező és egy sokat látott papíridomár kíséri, a hangulat garantált!
Miközben a műhelyben alkotsz, bármikor betérhetsz inspirációért A Hely szelleme – Genius Loci kiállításba, sőt: az előkészített fotópontokon magadra is ölthetsz egy-egy korabeli ruhát. Egy kattintás, és máris megszületik a családi fénykép.
Időpont: 2025. október 12., 14:00–18:00
Helyszín: Janus Pannonius Múzeum, 7621 Pécs, Széchenyi tér 12.
Jegyvásárlás ezen a linken érhető el.
Részvételi díj:
teljes árú 4000 Ft
kedvezményes: 2000 Ft (18 éves kor alatt illetve 18 éves és 26 éves kor között érvényes diákigazolvány bemutatásával)
A program jegyével Hely szelleme – Genius Loci kiállítás és az időszaki kiállítás is megtekinthető)
Szervező és házigazda: Janus Pannonius Múzeum
További információ a szervezőről:

Várjuk a DesignPécs további eseményeire is!

MIRABILIA Food&Drink 2025
2025-10-13 - 2025-10-14
A Mirabilia Food&Drink 2025 esemény a Mirabilia Network és Isnart által megrendezésre kerülő üzletember találkozó.

A rendezvény és az együttműködés tovább erősíti a kereskedelmi kamarák szerepét a turizmus fejlesztésében és a kulturális örökség megtartásában.
Az üzletember találkozó elsősorban az olasz eladókat kívánja összehozni a nemzetközi eladókkal üzleti célból. A találkozók célja új exportpiacok felkutatása és kereskedelmi kapcsolatok kiépítése.
KIEMELT TÉMÁK:

Minőségi élelmiszer- és italszektor nemzetközi kapcsolatainak fejlesztése
Kézműves, tradicionális és helyi termékek bemutatása
Gasztronómiai és agrár-élelmiszeripari innovációk
Exportösztönzés és új nemzetközi piacok elérése
Helyi kulturális örökség és gasztronómia összekapcsolása

Az üzletember találkozón való részvétel ingyenes, de előzetes regisztrációhoz kötött.

MIRABILIA Tourism 2025
2025-10-13 - 2025-10-14
A Mirabilia Tourism 2025 esemény a Mirabilia Network és Isnart által megrendezésre kerülő üzletember találkozó.

A rendezvény és az együttműködés tovább erősíti a kereskedelmi kamarák szerepét a turizmus fejlesztésében és a kulturális örökség megtartásában.
Az üzletember találkozó elsősorban az olasz eladókat kívánja összehozni a nemzetközi eladókkal, új exportpiacok felkutatása, kereskedelmi kapcsolatok kiépítése és hosszútávú együttműködések kialakításának céljából.
KIEMELT TÉMÁK:

Turisztikai üzleti megbeszélések
Mirabilia Network missziója és szerepe
Technológiai innováció a turizmusban
Fenntarthatóság és ökotudatos turizmus
Kulturális és örökség-turizmus

Az üzletember találkozón való részvétel ingyenes, de előzetes regisztrációhoz kötött.

Meet the Buyer - EEN
2025-10-13 - 2025-10-17
A Meet the Buyer egy az Enterprise Europe Network által szervezett virtuális üzletember-találkozó, amelyre 2025. október 13–17. között kerül sor.

Az ötnapos esemény során online üzleti egyeztetésekre kerül sor. A résztvevők legfeljebb tíz megbeszélésen vehetnek részt, ahol új lehetőségeket fedezhetnek fel és kapcsolatba léphetnek lehetséges üzleti partnerekkel. Minden regisztrált vásárló számára adott a lehetőség promóciós anyag közzétételére, így a beszállítók már az egyeztetések előtt tájékozódhatnak az érdeklődő cégekről.
KIEMELT TÉMÁK:

Agrifood
AgriTech
Export- és piacszerzés
Gazdasági trendek

A virtuális üzletember találkozón való részvétel előzetes regisztrációhoz kötött.
További információ: een@pbkik.hu

Szakképzési Fórum 2025
2025-10-14 09:00 - 13:00 | Pécsi Kereskedelmi Központ
MEGHÍVÓ
A Pécs-Baranyai Kereskedelmi és Iparkamara tisztelettel meghívja Önt
SZAKKÉPZÉSI FÓRUM 2025
rendezvényére
Időpont: 2025. október 14.
Helyszín: Pécsi Kereskedelmi Központ Zsolnay terem
Program: (A sorrend változtatásának jogát fenntartjuk)

08:30 – 09:00

Regisztráció

09:00 – 10:30

A szakképzési munkaszerződéssel történő foglalkoztatás adókötelezettsége és a duális képzéshez kapcsolódó adókedvezmények szabályai
Előadó: Dr. Kárpáti Éva – NAV Tájékoztatási Igazgatóság Dél-dunántúli Tájékoztatási Osztály

10:30 – 11:00

Szünet – parkolási adminisztráció

11:00 – 13:00

2025/2026-ös tanév – Aktualitások
Előadó: Rittlinger Zoltán főigazgató – Baranya Vármegyei Szakképzési Centrum

Duális képzés szervezése
Gyakori és speciális kérdések, MKIK állásfoglalások
Előadó: Sarkadiné Schmidt Alexandra – PBKIK

A „Könyvelőkkel a duális képzésért” tájékoztató rendezvénysorozat részeként megvalósuló fórumon való részvétel ingyenes, de előzetes regisztráció szükséges.
Részvételi szándékát a szíveskedjen 2025. október 8-án 12.00 óráig jelezni.

Szakképzési fórum 2025 - regisztráció

Képviselt cég / egyéni vállalkozó neve
*

*

Egy fő érkezik a cégtől

Több fő érkezik a cégtől

Résztvevő neve
*

Résztvevők nevei
*

Résztvevők nevei
*

Cég / egyéni vállalkozás e-mail címe
*

Adatkezelési tájékoztató
*

A rendezvény adatkezelési tájékoztatóját megismertem, annak tartalmát elfogadom.

Adatkezelési tájékoztató

Regisztráció elküldése

A rendezvény a NFA-KA-KIM-6/2024/TK/15 számú közreműködői szerződés keretében a valósul meg.

Kastner Kartoon - Stúdiólátogatás
2025-10-14 10:00 - 11:30 | Kastner Kartoon Kft, Vince u. 9/2, Pécs, 7625
Betekintés a rajzfilmkészítés világába

A Kastner Kartoon a világ azon kevés rajzfilmstúdióinak egyike, ahol a mai napig hagyományos technikával, papír alapon kézzel készülnek az animációs filmek. Mi készítjük a Red Bull mással össze nem téveszthető reklámjainak animációját. A nálunk készült reklámfilmek a világ 140 országában futnak, így biztosan ismerősen festenek. Az egyedi stílusú történeteket már több mint 30 éve keltjük életre – papír, ceruza és festék segítségével. Túránkon ezt a folyamatot mutatjuk be.
A DesignPécs keretében megrendezett Pécsi Kreatív Ipari Backstage Túrák során a látogatók személyes, vezetett programokon keresztül nyerhetnek betekintést a helyi kreatív vállalkozások kulisszái mögé, megismerve a gyártási és alkotói folyamatokat.
Cím: Kastner Kartoon Kft., 7625 Pécs, Vince u. 9/2.
Időpontok:
2025.10.14. 10:00 – 11:30
2025.10.15. 10:00 – 11:00
2025.10.16. 10:00 – 11:30
A részvétel ingyenes, de előzetes regisztrációhoz kötött.
Regisztráció: https://forms.gle/Yvhb9HHrKY1ZGnxk9
Várjuk a DesignPécs további eseményeire is!

További információ a szervezőről:

Az orgonaműhely titkos élete - Pécsi Orgonaépítő Manufaktúra Backstage túra
2025-10-14 14:00 - 15:00 | Pécsi Orgonaépítő Manufaktúra, Iparsziget u. 3., Pécs, 7630
Túránkon vendégeink megismerkedhetnek az orgonaépítés folyamatával, az alapanyagtól a kész hangszerig.

A DesignPécs keretében megrendezett Pécsi Kreatív Ipari Backstage Túrák során a látogatók személyes, vezetett programokon keresztül nyerhetnek betekintést a helyi kreatív vállalkozások kulisszái mögé, megismerve a gyártási és alkotói folyamatokat.
Cím: Pécsi Orgonaépítő Manufaktúra, 7630 Pécs, Iparsziget u. 3.
Időpont: 2025.10.14 14:00 – 15:00
A részvétel ingyenes, de előzetes regisztrációhoz kötött.
Regisztráció: https://forms.gle/kX3KVm7P3My1UwTk7
Várjuk a DesignPécs további eseményeire is!

További információ a szervezőről:

Új alkotótárs vagy versenytárs? Az AI jövője a kreatív iparban - Kreatív Ipari Klaszter minikonferencia
2025-10-14 15:00 - 18:00 | Salone Medici @ Ciao Ristorante, Verseny utca 1, Pécs, 7622
A Kulturális Kreatív Ipari Klaszter szervezésében került megrendezésre a minikonferencia, melynek témája: az AI használata a kreatív iparban.

Kreatív Ipari Klaszter
Időpont: 2025. október 14. 15:00
Helyszín: Salone Medici @ Ciao Ristorante (7622 Pécs, Verseny utca 1 | salonemedici.hu)

Időpont
Előadás
Előadó

15:00
Megnyitó
Keresnyei János a Kreatív Ipari Klaszter elnöke

15:10
Kreatív vállalkozások sajátosságai és kihívásai
Dr. Kovács Éva egyetemi docens, PTE MIK

15:20
„Sziasztok emberek!” – Köszöntő az AI-tól
Bíró Ada a Duna Televízió AI műsorvezetője

15:25
Új alkotótárs vagy versenytárs? Az AI jövője a kreatív iparban
Urbán Ernő a Bíró Ada team vezetője

15:55
Mit mond a szakma? – A CREMEL 2.0 kutatás eredményei a kreatív ipari szereplők hozzáállásáról az AI-hoz
Sára Barnabás a KIKK Egyesület projektmenedzsere

16:10
Mi lesz a szerzői jogainkkal az AI használatakor?
Dr. Csősz Gergely SZTNH – Szerzői Jogi Főosztály osztályvezetője

16:40
Panelbeszélgetés és Q&A
Nyitott párbeszéd: lehetséges irányok, kihívások és lehetőségek az AI-kreatívipari együttműködés területén

17:40
Zárás – Networking, kötetlen beszélgetés

18:15
Klasztertalálkozó
A találkozóra szeretettel várjuk klaszterünk jelenlegi és jövőbeli tagjait, valamint minden érdeklődőt!

A rendezvényen való részvétel díjmentes de regisztrációhoz kötött: https://www.kikk.hu/designpecs
További információ a szervezőről:

Várjuk a DesignPécs további eseményeire is!

Körforgásos gondolkodás, stratégiai cselekvés: design thinking workshop
2025-10-15 08:00 - 16:00 | Pécsi Kereskedelmi Központ
2025.10.15-én a DesignPécs programsorozat keretében egy igen tartalmas Design Thinking Workshopra várjuk az építőipar, csomagoló ipar, műanyagipar, mechanika-mechatronika ágazatokból kkv-k vezetőit illetve minden érdeklődőt.

A versenyképesség megőrzéséhez ma már elengedhetetlen a zöld átállás, új körforgásos üzleti modellek és termékek fejlesztése. Célunk motiválni a résztvevőket a körforgásos termékfejlesztés stratégiai aspektusainak felvállalására, azonosítani a termék életciklusán belüli konkrét lehetőségeket, ahol a körforgásos gyakorlatok megvalósíthatóak.

A workshopot tarja: Keresnyei János kreatív iparági stratéga, vezető üzleti tanácsadó és innovációs szakértő, aki több mint 30 éves vezetői tapasztalattal rendelkezik a kulturális fejlesztés, a kkv-növekedés, az EU projektmenedzsment és az innovációs ökoszisztémák területén. Elismert szakértő az immateriális javak kezelésében, a szellemi tulajdonban, a technológiatranszferben és a mentorálásban a Horizon Europe, az EIT Health, a WORTH/COSME és az ELIIT programokon belül. Megbízható tanácsadó önkormányzatok, vállalkozók és kreatív szakemberek számára országos és európai szinten egyaránt.
Helyszín: Pécsi Kereskedelmi Központ (7625 Pécs, Majorossy I. u. 36.)
Dátum: 2025.10.15. szerda 8:00 – 16:00
PROGRAM

Időpont
Program

8:00-8:30
Regisztráció

8:30-9:15
Köszöntő, cégek bemutatkozása

9:15-9:30
Kávészünet, networking

9:30-11:30
A Design Thinking elméleti alapjai

11:30-12:15
Ebéd, networking

12:15-15:05
Értékajánlat és üzleti modell a körforgásos gazdálkodásban, business model canvas, AI complience

15:05-15:20
Kávészünet, networking

15:20-15:40
Eredmények bemutatása

15:40-16:00
Összefoglalás

Bővebb információ: Tóth Edina, project manager, toth.edina@pbkik.hu

A CURIOST projekt a körforgásos gazdaságra összpontosít, célja a kkv-k és a kis és közepes kapitalizációjú vállalatok támogatása fenntartható termékek és új körkörös üzleti modellek kifejlesztésében. A projekt által támogatott stratégiai ágazatok: mechanika és mechatronika, csomagolás, műanyag és építőipar. A CURIOST Projekt keretében 2026 nyaráig több nemzetközi workshopra, pilot programra, nemzetközi céglátogatásra is sor kerül, melyekre külön lehet jelentkezni.

Az RTIT>> projekt célja a kkv-k innovációs potenciáljának erősítése az anyag/anyagtechnológiák területén a KKV-k és a kutatás, technológia és innováció (KTI) partnerek együttműködésének javítása megfelelő hálózatok létrehozása révén. A projekt kiemelt célja tudásközösségek kiépítése és a KKV-k támogatása a KTI eredmények kereskedelmi forgalomba hozatalában a tervezésmenedzsment révén. Az RTIT Projekt keretében a workshophoz kapcsolódóan lehetőség lesz személyes tanácsadásra anyagkutatás, technológia transzfer és K&F finanszírozási lehetőségek témakörökben.

DP25 CURIOST WORKSHOP jelentkezési lap

Körforgásos gondolkodás, stratégiai cselekvés: design thinking workshopRTIT és CURIOST projekt
- jelentkezési lap
🗓 Időpont: 2025. október 15. (szerda) 8:00–16.00📍 Helyszín: Pécsi Kereskedelmi Központ (7625 Pécs, Majorossy I. u. 36)

Cégnév
*

Adószám
*

Résztvevő neve
*

Beosztás
*

E-mail cím
*

Telefonszám
*

Közvetett állami támogatás nyilatkozat.
*

A regisztrációval kijelentem, hogy a fent említett vállalkozás a 2014. június 17-i 651/2014/EU bizottsági rendelet 2. cikkének (18) bekezdése értelmében nem minősül nehéz helyzetben lévő vállalkozásnak: az uniós szabályozás meghatározása szerint jelenleg nincs nehéz pénzügyi helyzetben: nem fizetésképtelen, nincs csődeljárás alatt és nem halmozott fel olyan veszteségeket, amelyek veszélyeztetik a működését. Ez a nyilatkozat közvetett állami támogatás (indirect state aid) miatt szükséges.

Beküldés
